  Майя Бывальцева Удмуртиын тужгес пичи уждунлэн быдӟалаез (МРОТ), таяз арын нырысетӥ кварталэн ӵошатыса но ёрос коэффициентэз лыдэ басьтыса, 4 процентлы будэ, ивортэ улосвыл тӧролэн но кивалтэтлэн пресс-службазы. Улосвыл кивалтэт, профсоюзъёслэн федерацизы но Удмуртиысь уж сётӥсьёслэн огазеяськонъёссы куспын тупанкыллэн ӵектосэз улсын сыӵе пумкылъян кутэмын элькун кивалтэтлэн азьвалтэтэзлэн кенешоназ. Кызьы верамын ужкагазын, ужасьёслэн уждунзы, федерал коньдэт чотын улӥсь огазеяськонъёсысь ужасьёсты лыдэ басьтытэк, 7 сюрс 800 манетлэсь ӧжыт луыны кулэ ӧвӧл (ёрос коэффициентэн 1-тӥ пӧсьтолэзьысен элькунын 8 сюрс 970 манет луоз). Чо Удмуртиын 2017-тӥ арын нырысетӥ кварталын ужась муртлы толэзь ӵоже улыны тырмымон уксёлэн нырысетӥ кварталлы юнматэм быдӟалаезлэн 98,8 процентэз луэ. Элькунын ужась предприятиослэн но огазеяськонъёслэн кивалтӥсьёссылы Удмуртиын ужась муртлы толэзь ӵоже улыны тырмымон уксёлэн быдӟалаез мында уждун тырыны ӵектэмын. Тегъёс: Мерлык Удмуртия уждун кивалтэт  